open-index/open-wikipedia-markdown huggingface dataset:
דגל חיל הים הישראלי

[ממוזער|150px|דגל חיל הים מונף בבסיס חיל הים ב[אילת. 1 בינואר 1950]]
**דגל חיל הים הישראלי** הוא דגלה הצבאי הימי של ישראל אשר מונף על אניות חיל הים, בסיסיו ונמליו.

עיצובו של הדגל הוא עיצוב דגל כחול בעל משולש לבן אשר בסיסו צמוד לתורן ובמרכזו מוטען מגן דוד כחול.

הדגל הוכרז כדגל ישראלי רשמי ב-19 במאי 1948 עם קבלת פקודת אניות (לאומיות ודגל), תש"ח-1948, ולאחר מכן בחוק הספנות (כלי שיט), תש"ך-1960, ובכך הוקנה לו מעמד שווה לדגל לאום. על חייל אשר עולה על אניית חיל הים עליה מונף דגל חיל הים חלה חובת הצדעה לדגל.

לדגל קיימת גם גרסה אשר מוטען בה סמל חיל הים בצידו הימני-תחתון של הדגל, גרסה זו משמשת את החיל והצבא בטקסים שונים כתרגילי הסדר בטקס הדלקת המשואות.

### דגלים היסטוריים של חיל הים

קובץ:IsraeliNavyFlagPronouncement.jpg|הודעת הממשלה הזמנית על דגל החיל. 
קובץ:Naval Flag of Israel old.svg|דגל כבוד של חיל הים בגרסתו הישנה, עד 1971.
קובץ:Prime minister David Ben Gurion reviewing guard of honor at Lydda airport, before leaving on his scandinavian tour. D684-026.jpg|ראש הממשלה דוד בן גוריון סוקר משמר כבוד בנמל התעופה בלוד. לידו דגל כבוד של חיל הים בגרסתו עד 1971.
קובץ:OldNavyFlags.jpg|דגלי הכבוד הראשונים של צי ישראל


## ראו גם
* דגל ישראל
* דגל צי הסוחר הישראלי
* דגל עברי

## קישורים חיצוניים
* "דגלי ונסי חיל הים, וקצת על מסורות בים", כתבה בבלוג "הדגלן"
* "דגלי ישראל שאתם לא מכירים", כתבה בבלוג "הדגלן"
* 

## הערות שוליים

ישראל
חיל הים
קטגוריה:חיל הים
חיל הים
כוכב וולף-ראייה

[שמאל|ממוזער|250px|[ערפילית שנוצרה מהגז הנפלט מכוכב וולף-ראייה WR124 כפי שצולמה על ידי טלסקופ החלל האבל]]
**כוכבי וולף-ראייה** (בצרפתית: **Étoile Wolf-Rayet**; נקראים גם **כוכבי WR**) הם כוכבים מפותחים ומסיביים ביותר (לפחות 20 מסות שמש), חמים ביותר (בין 25,000 ל-50,000 קלווין) המתאפיינים ברוח שמש חזקה במיוחד ומהירה במיוחד - עד 2,000 ק"מ בשנייה הגורמת לאובדן מסה בקצב שיכול להגיע ל 1025×2 ק"ג בשנה, פי מיליארד מקצב אובדן המסה של השמש. כוכבי וולף-ראייה הם כוכבים משתנים משום שהם מעיפים מדי פעם כמויות עצומות של חומר לחלל תוך עליה בבהירות של כעשירית דרגה.

## היסטוריה
בשנת 1867 גילו האסטרונומים הצרפתים שארל וולף (Charles Wolf) וז'ורז' ראייה (Georges Rayet) במצפה הכוכבים של פריז שלושה כוכבים בקבוצת הכוכבים ברבור עם רצועות פליטה רחבות מעבר לספקטרום הרציף הרגיל. אורם של רוב הכוכבים מציג פסי בליעה כתוצאה מהגזים הנמצאים בשכבות החיצוניות של הכוכבים ובולעים חלק מהספקטרום הרציף בהתאם להרכבם הכימי. כוכבים המציגים פסי פליטה הם נדירים ונקראים על שם מגליהם כוכבי וולף-ראייה.

פסי הפליטה של הכוכבים שנתגלו היו שונים מפסי הפליטה המאפיינים מימן ולא היו מוכרים. בשנת 1868 התגלה היסוד הליום שיותר מאוחר התגלה כיוצר של פסי הפליטה האלו. רוחבם של פסי הפליטה היה רחב יותר מהרוחב הנפוץ של פסי פליטה וההסבר לכך ניתן רק בשנת 1929 ולפיו רוחב הפסים נובע מכך שהגז שיוצר את הפסים נע במהירויות גדולות במיוחד - 300-2,400 ק"מ לשנייה וגורם להרחבת דופלר המסיט את ספקטרום האור הנפלט בהתאם לכיוון תנועת הגז ולמהירותו. המסקנה מתוצאות אלו היא שמדובר בכוכבים המעיפים החוצה כמויות גדולות של גז במהירויות גבוהות כך שנוצרת מסביבם ערפילית פליטה. המהירויות הגבוהות של הגז נגרמות מלחץ הקרינה הגבוה המאפיין כוכבים חמים במיוחד.

בתצפיות מאוחרות יותר נמצאו גם פסי פליטה המאפיינים פחמן, חנקן וחמצן בנוסף לפסי הפליטה המאפיינים הליום. כוכבי וולף-ראייה מסווגים על פי פסי הפליטה הדומיננטיים יותר לכוכבים עשירים בחנקן (WN) וכוכבים עשירים בפחמן וחמצן (WC).

בשל הספקטרום המיוחד של אורם ניתן לזהות כוכבי וולף-ראייה בגלקסיות שכנות ועד היום נתגלו כ-100 כוכבים כאלו בענן המגלני הגדול ו-12 בענן המגלני הקטן, בנוסף על כ-230 כוכבים שנתגלו בשביל החלב. כוכב וולף-ראייה הקרוב ביותר והבהיר ביותר הוא אחד מכוכבי מערכת הכוכבים של רגור (γ במפרש) שנמצאת במרחק של כ-840 שנות אור ובהירותה הכוללת היא מדרגה 1.8.

## מאפיינים
כוכבי וולף-ראייה הם שלב התפתחות רגיל של כוכבים מסיביים מאוד מסוג ספקטרלי O, שבהם רוחות שמש חזקות מעיפות החוצה שכבות גדולות של גז. הטמפרטורה הגבוהה של הכוכבים יוצרת קרינה על סגולה חזקה המעוררת את אטומי הגז ליצירת ערפילית פליטה המתאפיינת בפסי הפליטה של החומרים המרכיבים אותה. בשלב הראשון פסי הפליטה מתאפיינים בתוצרי היתוך גרעיני של מימן להליום (בעיקר הליום וחנקן - כוכבי WN) ובשלב מאוחר יותר נוספים תוצרי ההיתוך של הליום (פחמן וחמצן - כוכבי WC).

בשל מסתם הגבוהה כוכבי וולף-ראייה צפויים להפוך בסוף חייהם לסופרנובה. עם זאת קיימים ננסים לבנים בעלי פסי פליטה המאפיינים כוכבי וולף-ראייה. פסים אלו נוצרים מהערפילית הפלנטרית המקיפה אותם והאטומים שבה מעוררים על ידי הקרינה של הננס הלבן.

כוכב R136b הוא אחד הכוכבים הכבדים ביותר והבהירים ביותר הידועים לאדם.

כוכב WR 102 הוא הכוכב החם ביותר שהתגלה עד כה עם טמפרטורה של 210,000 מעלות.

## קישורים חיצוניים

* 
* 
## הערות שוליים

*
וולף ראייה
Yeah Yeah Yeahs

**Yeah Yeah Yeahs** היא להקת רוק אלטרנטיבי אמריקאית שנוסדה בשנת 2000. הלהקה התפתחה מלהקה קודמת, "Unitard", להקה אלקטרונית שנוצרה בהשראת סצנת האוונט-פאנק שבאוהיו, והכילה שניים מחברי הלהקה הנוכחיים - ניק זינר וקארן או. הלהקה החלה להופיע כלהקת חימום בהופעות של להקות פופולריות כגון הסטרוקס והווייט סטרייפס. בשנת 2001 הוציאה אלבום EP ראשון, ושנה לאחר כך הופיעה בפסטיבל South by Southwest, ויצאו למסע הופעות בארצות הברית ואנגליה.

קארן או, זמרת הלהקה, הכירה את בריאן צ'ייס, מתופף הלהקה, כשלמדו ביחד במכללת אוברלין שבאוהיו, במהלך שנות ה-90. צ'ייס למד שם ג'אז. מאוחר יותר קארן עברה לאוניברסיטת ניו יורק, שם פגשה את זינר, והשניים יצרו את הלהקה האלקטרונית "Unitard", שאליה הצטרף צ'ייס לאחר שהמתופף המקורי פרש. בין היתר, הוציאה הלהקה את הלהיט "Heads Will Roll".

## חברי הלהקה
* קארן או - זמרת ראשית
* בריאן צ'ייס - מתופף
* ניק זינר - נגן גיטרה

## אלבומים
* Fever to Tell - 2003
* Show Your Bones - 2006
* It's Blitz! -  31 במרץ 2009
* Mosquito - 2013

## קישורים חיצוניים

* 

* 
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:להקות רוק אלטרנטיבי
קטגוריה:להקות רוק אמריקאיות
קטגוריה:להקות פופ רוק
קטגוריה:להקות סינת'-פופ
קטגוריה:אמני אינטרסקופ רקורדס
קטגוריה:להקות שהוקמו בשנת 2000
רון לואיס

**רון לואיס** (באנגלית: **Ron Lewis**; נולד ב-27 ביולי 1984 בשיקגו) הוא כדורסלן אמריקאי המשחק ברואן מטרופול בסקט מליגת העל הצרפתית בכדורסל. לואיס משחק בעמדת הקלעי ומתנשא לגובה של 1.93 מטר.

## קריירה
### קריירת מכללות
לואיס סיים את קריירת המכללות שלו עם 1,560 נקודות, 497 ריבאונדים, 248 אסיסטים ונחשב לקלע שלוש מעולה. משחק השיא שלו בקריירת המכללות היה מול אוניברסיטת קרוליינה הצפונית ב-2006 שבו הוא קלע 30 נקודות. למרות זאת לואיס לא הצליח לסייע לקבוצתו לעבור את הסיבוב השני בטורניר ה-NCAA.

### קריירה מקצוענית
לואיס נרשם לדראפט 2007 אך לא נבחר ולכן יצא לאירופה וחתם בספוטר לובן מהליגה הבלגית בה קלע 17.8 נקודות בממוצע למשחק וסיים את העונה במקום השלישי בדירוג קלעי הליגה. ביולי 2008 חתם לואיס בקבוצת עירוני נהריה מליגת העל הישראלית. לואיס היה השחקן המצטיין בנהריה, ונתן משחק שיא במשחק הפלייאוף הביתי של נהריה מול הפועל ירושלים כאשר קלע לא פחות מ-39 נקודות. הוא עזב את נהריה לאחר שהקבוצה עמדה בפני פירוק וחתם בנימבורק הצ'כית, שאותה הדריך צוות האימון הישראלי בראשות המאמן מולי קצורין ועוזרו ננו גינזבורג.
ב-19 באוגוסט 2011 לואיס חזר ארצה וחתם בהפועל חולון.

ב-9 ביולי 2012 עזב לואיס את ישראל בשנית, כשחתם בשורות אנטליה הטורקית.

## קישורים חיצוניים

* דף השחקן  באתר מנהלת ליגת העל
* ריאיון עם רון לואיס (יוני 2007)

## הערות שוליים

קטגוריה:אמריקאים ילידי אילינוי
קטגוריה:שיקגו: אישים
קטגוריה:כדורסלני עירוני נהריה
קטגוריה:כדורסלני אוניברסיטת המדינה של אוהיו
קטגוריה:כדורסלני הפועל חולון
קטגוריה:כדורסלני נימבורק
קטגוריה:כדורסלני בלפיוס מונס-אנו
קטגוריה:כדורסלני ניו באסקט ברינדיזי
קטגוריה:כדורסלני פו אורטז
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:שיקגו: כדורסלנים
קטגוריה:כדורסלני אוניברסיטת המדינה של באולינג גרין
קטגוריה:כדורסלני אוקסיליום טורינו
קטגוריה:אמריקאים שנולדו ב-1984
קליק (קומיקס)

**קליק** היא סדרת רומנים גרפיים ארוטיים מאת הקומיקסאי מילו מנרה.

הרומן הראשון פורסם באיטלקית תחת השם Il gioco ותודות להצלחתו זכה לתרגומים לצרפתית ואנגלית, בעקבות ההצלחה מנרה כתב ואייר עוד שלושה המשכים שיצאו בשנים 1991, 1994 ו-2001.

בשנת 1985 על בסיס הסדרה צולם סרט קולנוע.

## תקציר העלילה
גיבורת כל הרומנים היא קלאודיה כריסטאני, אישה מושכת ופוריטנית הנשואה לגבר מבוגר ממנה, לאחר שהיא נחטפת על ידי מדען שמשתיל בה מתקן שנשלט על ידי שלט רחוק וכשמפעילים אותו גורם לה להפוך לטורפת מינית בעלת תיאבון לסקס שאותו אי אפשר לספק.

## קישורים חיצוניים
* סרט על בסיס הסדרה

קטגוריה:קומיקס
שלמה היימן

רבי **רפאל חיים שלמה היימן** (ה'תרנ"ב - י"ז בכסלו ה'תש"ה, 3 בדצמבר 1944) היה רב וראש ישיבה ליטאי-אמריקאי.

כיהן כר"מ בישיבת אהל תורה שבברנוביץ' ובישיבת רמיילס שבווילנה, וכראש ישיבת תורה ודעת בניו יורק. בארצות הברית שימש גם כסגן נשיא אגודת ישראל באמריקה, וכחבר מועצת גדולי התורה.

## קורות חיים
נולד לרב יחיאל מיכל היימן בפאריץ' שליד מינסק בשנת תרנ"ב. הוא למד אצל הרב ברוך בר לייבוביץ ראש ישיבת כנסת בית יצחק שהייתה אז בסלבודקה ובישיבת החפץ חיים בראדין ונודע בשם **העילוי מפאריץ**'. בשנת תרע"ח נישא לבתו של רבי יוחנן רודנסקי מוולוז'ין שהיה גיסו של רבי שמחה זליג ריגר המו"ץ והדיין של בריסק.

לאחר נישואיו כיהן כר"מ בישיבת קרמנצוג' ובישיבת סמילוביץ. בשנת תרפ"ג מונה על ידי רבי אלחנן וסרמן כר"מ בישיבת אהל תורה בברנוביץ', ובתרפ"ז נעתר לבקשתו של רבי חיים עוזר גרודזנסקי לכהן כר"מ בישיבת רמיילס בווילנה.

בשנת תרצ"ה, לאחר פרישת הרב חיים דוד ליבוביץ מראשות ישיבת תורה ודעת בברוקלין, חיפשו מנהליה ראש ישיבה חדש. לשם כך פנו אל הרב חיים עוזר גרודזנסקי שהמליץ על היימן כמתאים לתפקיד. הרב היימן קיבל את המינוי, ובאייר תרצ"ה עבר לויליאמסבורג שבארצות הברית.

נפטר בי"ז בכסלו ה'תש"ה ונקבר למחרת בניו יורק. לראשות הישיבה נתמנה במקומו הרב ראובן גרוזובסקי שמסר את השיעורים הכלליים, ומאוחר יותר גם הרב יעקב קמנצקי שמסר את השיעורים היומיים. לאחר פטירתו ללא צאצאים, נישאה אלמנתו לרב איסר יהודה אונטרמן שכיהן יותר מאוחר כרב הראשי האשכנזי של ארץ ישראל. היא נפטרה בכ"ו טבת תשכ"ה.

## ספריו
**חידושי רבי שלמה** - רוב פרסומיו של הרב היימן נתפרסמו בירחון 'כנסת ישראל' בווילנה, ובירחון ה'מתיבתא' של ישיבת תורה ודעת. לאחר מותו ליקט תלמידו הרב חיים גרוזובסקי חלק מכתביו ופרסם אותם תחת השם חידושי רבי שלמה. בשנת תשמ"ב פרסם הרב מיכל יהודה ליפקוביץ מהדורה מורחבת של הספר הכוללת כתבים שלא נכללו במהדורה המקורית. בשנת תשס"ב פרסם הרב ליפקוביץ חלק שני מהספר.

## תלמידיו
* הרב מיכל יהודה לפקוביץ
* הרב אליהו שמחה שוסטל, ראש ישיבת **בית בנימין** סטמפורד ומחבר הספרים "חמד שמחה".
* הרב שלמה קרליבך
*הרב שמואל אנשל וויינהויז, ממנהלי סמינר בית יעקב בבני ברק

## קישורים חיצוניים
* 
* קונטרס "אפריון שלמה" - אודותיו ומדברי תורתו, בכתב העת ישורון, כרך ח, ירושלים תשס"א 
* רבי רפאל חיים שלמה היימן, קברו ופרטים נוספים באתר kevarim.com
* 

קטגוריה:יהודים שהיגרו מרוסיה לארצות הברית
קטגוריה:ראשי ישיבה אמריקאים
קטגוריה:ראשי ישיבת תורה ודעת
קטגוריה:רבנים בלארוסים
קטגוריה:חברי מועצת גדולי התורה בארצות הברית
קטגוריה:ראשי ישיבה ליטאים במזרח אירופה
קטגוריה:רבני ישיבת רמיילס
קטגוריה:אמריקאים שנולדו ב-1892
קטגוריה:אמריקאים שנפטרו ב-1944
EDonkey2000

**eDonkey2000** היא תוכנת שיתוף הקבצים הרשמית של רשתות *[[Edonkey2000 (רשת)|eDonkey2000]]* ו-*[[Overnet]]*. היא פותחה על ידי MetaMachine עם שימוש ב-MFTP (Managed File Transfer Protocol). בספטמבר 2006 הופסק פיתוח התוכנה, כאשר הגרסה האחרונה שיצאה היא 1.4.5.

## סטטוס
לפי דיווחי החברה MetaMachine, בעלותו של האתר הרשמי של רשת שיתוף הקבצים, *eDonkey2000*, נגרעה, אבל התוכנה עדיין ממשיכה לעבוד עם מספר הגבלות (התוכנה לא מתחברת לרשת *Overnet*).
הסיבה לסגירת הרשת היא תביעתה של *[[RIAA]]* על סך 30 מיליון דולר. תודות לשרתים אחרים (*[[Lugdunum]]*) ולתוכנות שיתוף אחרות שעושות שימוש ברשת זו (כמו *[[eMule]]*), רשת *eDonkey2000* עדיין קיימת וממשיכה לעבוד.

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שיתוף קבצים
קטגוריה:תוכנות שהושקו ב-2000
קטגוריה:תוכנה חינמית
סחלב שלוש השיניים

**סחלב שלוש השיניים** (שם מדעי: *Neotinea tridentata*) הוא אחד מהמינים בסוג נאוטינאה הגדלים בארץ ישראל. בעבר שויך לסוג סחלב אך השיוך שונה בעקבות מחקר פילוגנטי. הוא גדל על קרקעות בתה וגריגה ופורח בעיקר בחודשים מרץ-אפריל. הפרח אינו נדיר יחסית לשאר מיני הסחלבים .

סחלב שלוש השיניים גדל בארץ ישראל בשטחים ההרריים מהרי יהודה ועד לחרמון. 
ניכר בעמוד תפרחת כדורי, עם מספר פרחים היכול להגיע ל-30. צבע הפרחים ורוד-סגול, עם נקודות בצבע כהה יותר מצבע הפרח. שפית הפרח מחולקת לשלוש שיניים – ומכאן שמו. לעיתים נדירות הפרח לבקן (אלבינו).

תפוצתו העולמית משתרעת במזרחו של הים התיכון ובמזרח התיכון, מרכז אירופה, עיראק, פרס וקווקז.

## קישורים חיצוניים

* אילן בן-טוב, סחלבים בישראל, באתר ynet

קטגוריה:ערכי טבע מוגנים בישראל: צמחים
קטגוריה:ארץ ישראל: סחלביים
קטגוריה:סחלביים
קטגוריה:פרחים ורודים בארץ ישראל
מחוזות הרפובליקה של קונגו

מבחינה מנהלית הרפובליקה של קונגו מחולקת ל-10 מחוזות (région) ושני מחוזות אוטונומיות הבירה ברזוויל והעיר פואנט נואר. כול מחוז מחולק לנפות.

שמאל|250px|ממוזער|מפת מחוזות קונגו

## קישורים חיצוניים

* נתוני מפקד אוכלוסייה, 2023

## הערות שוליים

*
קטגוריה:הרפובליקה של קונגו: חלוקה מנהלית
קטגוריה:רמת החלוקה המנהלית הראשונה לפי מדינה
ספארי הקילימנג'ארו

**ספארי הקילימנג'ארו** (באנגלית: *Kilimanjaro Safari*) הוא מתקן שעשועים בארץ "אפריקה" בממלכת החיות של דיסני שנמצא במתחם דיסניוורלד באורלנדו, פלורידה.
## מבנה
במתקן זה נוסעים קבוצה של כ-15 אנשים בג'יפ הנוסע על מסילת ברזל. לג'יפ יש לכאורה נהג, שהוא בעצם שחקן מעובדי דיסני, שמדמה נהיגה בג'יפ. הג'יפ עובר במתחם דמוי ספארי באפריקה, כשבדרך ניתן לצפות בחיות אמיתיות. הנהג בשלב מסוים, מוציא "רובה" ו"יורה" כביכול בחיה שמאיימת לטרוף את נוסעי הג'יפ. הג'יפ עובר דרך נהר ודרך בוץ, ונותן לנוסעים בו חוויה של נסיעה בספארי אמיתי באפריקה.

## גלריית תמונות

Safari1.jpg|הג'יפ מבחוץ
Safari2.jpg|הג'יפ מבפנים
Safari3.jpg|ג'יפ אחר נוסע
Safari4.jpg|עופות באגם מלאכותי
Elephants.jpg|פילים


## קישורים חיצוניים

* המתקן באתר הרשמי של דיסני (אנגלית)

קטגוריה:דיסני: פארקי שעשועים
קטגוריה:דיסניוורלד
אודי בן סעדיה

ממוזער|אודי בן סעדיה

**אודי בן סעדיה** (נולד ב-2 בינואר 1955) הוא במאי תיאטרון ומחזאי ישראלי.

## ביוגרפיה
בן סעדיה נולד בקיבוץ אשדות יעקב. למד בימוי באוניברסיטת תל אביב. מחזות פרי עטו הוצגו בפסטיבל עכו לתיאטרון אחר, ב"תיאטרון צוותא" ו"תיאטרון הסימטה" בתל אביב.

שירת בצבא תחילה בתפקידי פיקוד בבסיסי טירונות "כלל צה"לית".

במקביל עסק בכתיבה, וכתב בטור הסאטירי "בוקר טוב מעריב" בעיתון "מעריב"; וב"דעות חדשות", עמוד הפובליציסטיקה של העיתון "חדשות". פרסם סיפורים קצרים במוספים הספרותיים של העיתונים "ידיעות אחרונות" "דבר" "על המשמר" ו"מעריב". ספר הסיפורים שלו "חג שמח אדון נחמיאס", יצא בהוצאת הקיבוץ המאוחד.

בן סעדיה שימש כשליח הסוכנות היהודית לניו ג'רזי, שם היה אחראי בין השאר על חשיפת הקהל המקומי לתרבות הישראלית. בהמשך ניהל את המחלקה החינוכית ברשת ספריות הסרטים והמוזיקה "האוזן השלישית", ופרסם מאמרים על סרטים באתר הרשת.

עובד כיום כמרצה לקולנוע ישראלי בארץ ובעולם, וכעורך עצמאי של ביוגרפיות וסיפורי חיים לגופים ממוסדים ולאנשים פרטיים.

מינואר 2021 משמש כמבקר הספרות של אתר וואלה!.

## מחזותיו
*"פוקס" – כתיבה ובימוי. ציון לשבח בפסטיבל עכו.
*"בתחילת קיץ 1970" – עיבוד ובימוי לנובלה של א.ב יהושע. עם שמעון פינקל בתפקיד הראשי.
*"מלך הכפר" – כתיבה ובימוי.
*"אשרי" כתיבה ובימוי - תיאטרונטו 2008.
*"איש הפלדה משכונת כצנלסון" - הצגת יחיד בתיאטרונטו 2007, עיבוד לרומן "השואה שלנו", זכה בפרס על העיבוד יחד עם השחקן משה פרסטר.
*"כלב חוצות" - עיבוד לרומן "תמול שלשום" של ש"י עגנון בתיאטרון תמונע
*"המלבוש" עיבוד ל-3 סיפורים של עגנון בתיאטרון תאיר
*"מזל דגים" - תיאטרון הסמטה
*"דמיון מודרך" - כתיבה ובימוי. תיאטרון צוותא
*"שמע" - מחזה ובימוי על פי סיפור קצר מאת יהושע קנז. תיאטרון צוותא
*"סדום" - מחזה ובימוי. על זוג רוצחים שכירים בסדנת העצמה אישית. תיאטרון תמונע.
*"שייקספיר בחווה הסינית" - מחזה ובימוי. תמונע.
*ג'רוזלם - מחזה ובימוי. הסמטה.

## ספריו
* **איש אשר רוח בו - סיפור חייו ומותו של לוחם הימ"מ רב-פקד ארנון זמורה**, כנרת, זמורה, דביר, 2025.

## קישורים חיצוניים

* כתביו של אודי בן סעדיה בפרויקט בן יהודה.

* אודי בן סעדיה, באתר קו לחינוך
* 

## הערות שוליים

קטגוריה:במאי תיאטרון ישראלים
קטגוריה:מחזאים ישראלים
קטגוריה:בוגרי תיכון בית ירח
קטגוריה:בוגרי אוניברסיטת תל אביב: תיאטרון
קטגוריה:אשדות יעקב איחוד: אישים
קטגוריה:ישראלים שנולדו ב-1955
שירות חלוצי לישראל

**השירות החלוצי לישראל** (בראשי תיבות: **שח"ל**) היה ארגון לחלוציות מגויסת, שהוקם בראשית שנות ה-50 על ידי מפא"י ביוזמת דוד בן-גוריון.

## הקמת השירות
עם הקמת מדינת ישראל חשש בן-גוריון כי הרוח החלוצית תלך ותדעך, וסבר שיש להקים מסגרות ארגוניות להמשך קיום ועידוד החלוציות, בייחוד לאור גלי העלייה הגדולים באותה התקופה. לצורך כך הקימה מפא"י ב-20 במאי 1950 את השח"ל - שירות חלוצי לישראל, כך שיהיה כוח חלוצי-מוסרי שימשיך להנחיל את הערכים של מקימי המדינה גם לאוכלוסיות הצעירות יותר וכן לעולים החדשים. השח"ל תוכנן לגייס אלפי מתנדבים צעירים מכל המגזרים היהודיים בישראל לתקופה של שנתיים לפחות שבה יפעלו לקידום משימות לאומיות-ממלכתיות.

לשח"ל הובטחה על ידי ראש ממשלת ישראל תמיכה מלאה בכל מאמציו ופעילויותיו ובכירי ההנהגה בארץ, בממשלה, בסוכנות ובהסתדרות, התבקשו לסייע לו ככל הניתן.

## משימות השח"ל
בחוזר שחיבר והפיץ מטה השח"ל פורטו משימות ההתנדבות בתחומים הבאים:
# מחנות ומעברות העולים
# תפקידים בנח"ל ובצה"ל
# תפקידים במשלטים ובמושבי עולים
# יישוב הנגב ונקודות נוספות בארץ
# חינוך והדרכת נוער

## פועלו
[ממוזער|אנדרטה למבצע ערבה בראש [מעלה עקרבים]]
כ-500 מאנשי השח"ל הקימו היאחזויות בתל ירוחם, סדום, אילת, עין נטפים, עין יהב, באר אורה ועברונה. במסגרת "מבצע ערבה" שנערך כבר בשנת הקמתו של השח"ל ב-1950, הוקמה התיישבות ראשונית בעין ויבה, לימים מושב עין יהב. השח"ל ניסה להקים במקום חווה חקלאית לגידולי שדה וירקות ונעזר לצורך כך בין היתר בסוכנות היהודית ובמשרד החקלאות. כדי להוסיף ידיים עובדות לצרכים החקלאיים של החווה הגיעו בשנת 1952 לחווה עשרות גדנ"עים, אך ב-1954 פורקה ההתיישבות לאחר שנקלעה למשבר כלכלי.

שח"ל גם מיין מאות אנשים וגייסם למערכת החינוך שנזקקה נואשות למורים נוספים בשל גלי העלייה. במסגרת קורסים מזורזים הוא אפשר את פתיחתן של מאות כיתות. כמו כן הוא גייס מאות אחרים לתפקידים במושבים ובמעברות כגון שומרים וחובשים.

בסיכומו של דבר התגייסו לשח"ל 2,256 מתנדבים.
אנשי שח"ל השתתפו בהקמת היישובים לאורך "כביש הרעב" שצמחו מחמש מעברות: העימרות, בטחה, גילת, פדאים ורנן.

## דעיכה ופירוק
כעבור מספר חודשים מהקמת השח"ל רק כ-200 מבני היישוב הוותיק בארץ התגייסו אליו. הרוב המוחלט העדיף את התפתחותו האישית בעבודה או בלימודים. בניגוד אליהם, מאות עולים ומובטלים התגייסו לשורות השח"ל בתקווה לקבל הכשרה מקצועית ומקום עבודה מסודר. דעיכת העלייה בין השנים 1952–1954 ועזיבתו לשדה בוקר של יוזם השח"ל, בן-גוריון, הביאו לדעיכה בהיקף התמיכה והפעילות של הארגון. קשיים כלכליים אליהם נקלע השח"ל בשל פעילות קבוצות החלוצים בנגב הביאו את הנהגת מפא"י לפרק את השח"ל במקום להמשיך ולתמוך בפעילותו.

השח"ל היה לאחרוני הניסיונות של הנהגת מפא"י לארגן חלוציות מגויסת לצורך משימות חברתיות לאומיות שאתגרו את המדינה בשנותיה הראשונות. יש הגורסים שכישלון השח"ל היה זרז למעברו של בן-גוריון לשדה בוקר למען יהיה דוגמה אישית חלוצית.

## ראו גם
*שירות לאומי

## קישורים חיצוניים
*  (גרסה טקסטואלית באתר סנונית)
* שח"ל (שירות חלוצי לישראל), תנועת העבודה

## הערות שוליים

קטגוריה:ארגונים ציוניים
קטגוריה:ישראל: ארגונים
קטגוריה:תנועות מיישבות
קטגוריה:ישראל: ארגונים ממשלתיים
קטגוריה:1950 בישראל
נבחרת לוקסמבורג בכדורסל

**נבחרת לוקסמבורג בכדורסל** היא נבחרת הכדורסל הלאומית של לוקסמבורג. נחשבת לאחת הנבחרות החלשות באירופה. 

הנבחרת התמודדה 3 פעמים באליפות אירופה בכדורסל.
בשנת 1946 היא סיימה במקום השמיני, הגבוה בתולדותיה, מתוך 10 קבוצות, לאחר שניצחה את נבחרת אנגליה והפסידה ביתר ארבעת משחקיה. 
בשנת 1951 סיימה במקום ה-17 לאחר שהפסידה בכל משחקיה.
בשנת 1955 סיימה הנבחרת במקום ה-15 מתוך 18 נבחרות, לאחר שבמשחקי הדירוג ניצחה פעמיים את שוודיה ופעם אחת את דנמרק. מאז לא הצליחה הנבחרת להעפיל לטורניר משמעותי.

## כל האולימפיאדות
* 1948 עד 2024 - לא העפילה

## כל אליפויות העולם
* 1950 עד 2014 - לא העפילה
* 2019 - לא השתתפה
* 2023 עד 2027 - לא העפילה

## כל אליפויות אירופה

## קישורים חיצוניים

* 

## הערות שוליים

לוקסמבורג
אגם טראזימנו

**אגם טראזימנו** (באיטלקית: **Lago Trasimeno**) הוא אגם מים מתוקים, הרביעי בגודלו באיטליה. האגם מצוי במחוז אומבריה, בסמוך לגבול מחוז טוסקנה.

האגם נמצא 145 ק"מ צפונית מרומא, 120 ק"מ דרומית מפירנצה ו-20 ק"מ מערבית מפרוג'ה. האגם ידוע בקרב טראסימנו שהתחולל בו בשנת 217 לפנה"ס, בו הוכרע הצבא הרומי בידי חניבעל, באחד מקרבות המארב הקלאסיים בהיסטוריה הצבאית.

## תיאור האגם

שטחו של האגם הוא 128 קמ"ר, ועומקו המרבי הוא 6 מטר. הוא נמצא בגובה של 258 מטר מעל פני הים. גובה פני האגם משתנה במידה ניכרת בהתאם לירידת הגשמים ולצריכת המים על ידי היישובים באזור. כבר בימי רומא העתיקה נעשו ניסיונות לשמור על גובה אחיד של פני האגם, ונבנה סכר באזור סאן סבינו (San Savino). לשינויי המפלס באגם יש קשר להתפשטות מחלת המלריה באזור, איכותם של שטחי העיבוד החקלאים וכמות האצות באגם. בשנת 1898 נבנתה אמת מים תת-קרקעית במטרה למנוע את השינויים בגובה המפלס.

באגם יש שלושה איים טבעיים : איזולה מג'ורה - בשטח של 0.232 קמ"ר ו-35 תושבים, איזולה מינורה - 0.065 קמ"ר ואיזולה פולוזה - 0.644 קמ"ר. האגם הוכרז בתור שמורת טבע.

## גאולוגיה

האגם נוצר בעקבות פעילות טקטוניקת הלוחות בהרי האפנינים. חלק ממחוז אומבריה היום כוסה במים רדודים. מים שהתרכזו בשטח המישורי הנמוך בעקבות זרמי המים של נהרות האזור, ובייחוד נהר הטיבר. משערים כי האירועים התרחשו לפני 3 מיליון שנה.

מועד היווצרות האגם והאיים שבו תואם את המועד בו נוצרו האיים הליפאריים במערב איטליה. הצמחייה בו דומה לזו של מזרח האי איסטריה (Istria) בקרואטיה לחוף הים האדריאטי. המים כוללים מרכיבים אופייניים מהים האדריאטי. קיימת האפשרות כי האגם והאיים נוצרו כתוצאה מפעילות טקטונית, בה נוצרו גם שאר האיים הוולקניים באיטליה.

באגם נקלטים מי הגשמים היורדים בהרים סביבו.

## קרב טראסימנו

המערכה בין הצבא הרומי לצבא חניבעל הייתה מצפון לאגם. הצבא הרומאי נכנס למלכודת באמפיתיאטרון טבעי, כאשר האגם סגר עליו מדרום וחורשות העצים, בהם הסתתר צבא חניבעל ממזרח וממערב. הזרוע השמאלית של צבא חניבעל הייתה במקום בו שוכנת היום העיר טאורו סול טראזימנו (Tuoro sul Trasimeno).

## מראות האגם


קובץ:Lago Trasimeno 12.JPG|השפעת השינויים בגובה פני האגם
קובץ:Perusini agri drawing c1570.jpg|תרשים משנת 1571
קובץ:Lago Trasimeno.jpg|הזריחה
קובץ:CastiglioneDelLagoMar302024 04.jpg| (Castiglione del Lago) על האגם

## קישורים חיצוניים

* אגם טראסימנו, באתר - Global Natural Fund - Living Lakes
* 

טראזימנו
טראזימנו
טראזימנו
נבחרת אנגליה בכדורסל

**נבחרת אנגליה בכדורסל** יצגה את אנגליה בטורנירי כדורסל בינלאומיים.

נבחרת אנגליה נחשבה לאחת מהנבחרות החלשות באירופה. 

הנבחרת העפילה 4 פעמים לאליפות אירופה בכדורסל, כאשר בשלוש מהפעמים האלה היא סיימה במקום האחרון. רק ב-1955 הצליחה הנבחרת להימלט מהמקום האחרון ולסיים במקום ה-12 מתוך 16 נבחרות.
בשנת 1948 התמודדה הנבחרת במשחקים האולימפיים בלונדון תחת דגל בריטניה וסיימה במקום ה-20.
בשנת 2005 התאחדה נבחרת אנגליה עם נבחרות סקוטלנד וויילס כדי להרכיב את נבחרת בריטניה בכדורסל במטרה לייצג את בריטניה בכבוד באולימפיאדת 2012 שנערכה בלונדון. היא סיימה במקום התשיעי.
## כל האולימפיאדות (כ[[נבחרת בריטניה בכדורסל]])

## כל אליפויות העולם
* 1950 עד 2023 - לא העפילה

## כל אליפויות אירופה

## ראו גם
* נבחרת בריטניה בכדורסל

## הערות שוליים

אנגליה
קטגוריה:אנגליה: כדורסל
נבחרת סקוטלנד בכדורסל

**נבחרת סקוטלנד בכדורסל** מייצגת את סקוטלנד בטורנירי כדורסל בינלאומיים. נחשבת לאחת מהנבחרות החלשות באירופה. 

היא העפילה פעמיים לאליפות אירופה בכדורסל: בשנת 1951 הפסידה בכל משחקיה וסיימה במקום ה-16. בשנת 1957 הצליחה הנבחרת לנצח פעמיים את אלבניה וסיימה במקום ה-15.

בשנת 2005 התאחדה נבחרת סקוטלנד עם נבחרות אנגליה וויילס כדי להרכיב את נבחרת בריטניה בכדורסל במטרה לייצג את בריטניה בכבוד באולימפיאדת 2012 שנערכה בלונדון. היא סיימה במקום התשיעי.

## כל האולימפיאדות (כ[[נבחרת בריטניה בכדורסל]])

## כל אליפויות אירופה

## הערות שוליים

סקוטלנד
קטגוריה:סקוטלנד: ספורט
קטגוריה:הממלכה המאוחדת: כדורסל
נבחרת בריטניה בכדורסל

**נבחרת [[בריטניה]] בכדורסל** היא נבחרת הכדורסל הייצוגית של בריטניה בתחרויות כדורסל בינלאומיות. היא נוסדה על ידי התאחדויות הכדורסל של אנגליה, סקוטלנד וויילס ב-1 בדצמבר 2005 במטרה ליצור קבוצה תחרותית בתחרויות בינלאומיות.

## הישגים
נבחרת בריטניה בכדורסל כמעט ולא שיחקה בזירה הבינלאומית והתמודדה רק באולימפיאדת 1948 שנערכה בלונדון. הנבחרת הפסידה בחמשת משחקיה בטורניר זה. 

בדרך כלל, הנבחרות שייצגו את בריטניה בתחרויות בינלאומיות היו נבחרות אנגליה, סקוטלנד וויילס. נבחרות אנגליה וסקוטלנד אף השתתפו באליפויות אירופה בכדורסל, אם כי ללא הצלחה רבה.

כאשר לונדון זכתה באירוח אולימפיאדת 2012, המארגנים החליטו שהם מעוניינים שלבריטניה תהיה נציגה תחרותית בכל ענפי הספורט, כולל בכדורסל. לכן נבחרת בריטניה בכדורסל הוקמה מחדש ב-1 בדצמבר 2005 על בסיס הקבוצות שהיו קיימות בבריטניה. 

הנבחרת העפילה מדרג ב' האירופי לדרג א' ובכך קיימה את תנאי המינימום של פיב"א להשתתפות בטורניר כדורסל אולימפי.

בהשתתפותה הראשונה בדרג א', בשנת 2008, הדהימה הנבחרת כאשר סיימה ראשונה בבית המוקדם במוקדמות אליפות אירופה בכדורסל 2009 לפני נבחרות ישראל, בוסניה-הרצגובינה וצ'כיה ובכך העפילה לאליפות אירופה בכדורסל 2009. באליפות עצמה הפסידה בריטניה בכל משחקיה לסלובניה, ספרד וסרביה וסיימה אחרונה בבית המוקדם. 

בריטניה העפילה גם לאליפות אירופה הבאה בשנת 2011 וסיימה רביעית בבית המוקדם לאחר שהפסידה לנבחרות ליטא, טורקיה וספרד וניצחה את נבחרות פורטוגל ופולין. 

באולימפיאדת 2012, אותה אירחה, סיימה בריטניה במקום התשיעי לאחר שהפסידה לרוסיה, ברזיל, ספרד ואוסטרליה וניצחה במשחקה האחרון את סין.

בעקבות השתתפותה באולימפיאדה, העפילה בריטניה באופן אוטומטי לאליפות אירופה בכדורסל 2013 ובה סיימה במקום ה-14, מיקום השיא שלה בטורניר זה.

## כל האולימפיאדות

## כל אליפויות אירופה

## ראו גם
*נבחרת אנגליה בכדורסל
*נבחרת סקוטלנד בכדורסל
*נבחרת ויילס בכדורסל

## קישורים חיצוניים

* 

## הערות שוליים

בריטניה
קטגוריה:הממלכה המאוחדת: כדורסל
כדורסל
דגל ימי צבאי

**דגל צבאי ימי** הוא דגל ימי המשמש ציי מלחמה או חילות ים של מדינות במקום דגלה הלאומי של המדינה לה הצי שייך. 

הדגל הצבאי הימי, בנוסף לדגל הימי האזרחי, הוא גרסה של דגל הלאום. בחלק מן המדינות לא הייתה הבחנה בין הדגל המונף על ספינות צי סוחר לבין ספינות צבאיות, או כפי שנוהגת צרפת שם אין כל הבחנה בין הדגל הלאומי בשימושיו השונים. אולם, ברבות מן המדינות, נותר המנהג להניף דגל ייחודי לספינות הצבא בעינו.

הדגל הצבאי הימי צבוע בדרך כלל בצבעים הבולטים בשמי הים וכולל התקנים השאובים מתוך הדגל הלאומי.

הדגל הימי הצבאי הוא דגל לאומי ואינו דגלוני החרטום אשר כוללים לרוב חלקים מתוך הדגל הלאומי.

סימולו הוקסילולוגי הוא 

## דגלים המושפעים מעיצוב הנס הלבן

## דגלים הכוללים עיצוב זנב סנונית

## דגלים המבוססים על עיצוב הדגל הלאומי

## דגלים נוספים

## דגלים היסטוריים

## ראו גם
* דגל ימי
* דגל ימי אזרחי
* מספר דגל

## קישורים חיצוניים

*
*
*
קטגוריה:גלריות דגלים
מחוזות הרפובליקה הדמוקרטית של קונגו

מבחינה אדמיניסטרטיבית הרפובליקה הדמוקרטית של קונגו מחולקת ל-26 מחוזות ואזור הבירה. כל מחוז מחולק לנפות. 
על חלוקה זו הוחלט בשנת 2005 והיא נכנסה לתוקף בפברואר 2009.

שמאל|ממוזער|מפת מחוזות רפ' קונגו|275px

## מחוזות בעבר

## קישורים חיצוניים

* נתוני מפקס אוכלוסייה, 2023

*
מחוזות
קטגוריה:רמת החלוקה המנהלית הראשונה לפי מדינה
דגל ברמן

**דגל ברמן** הוא דגלה של המדינה הגרמנית ברמן. עיצובו כולל שמונה פסים אופקיים הצבועים לסירוגין באדום ולבן ושישה עשר ריבועים אדומים לבנים הצמודים לתורן בדוגמת לוח שח-מט.

הצבע האדום משויך לברמן כבר משנת 1303, בדומה לשאר ערי ברית ההנזה, כצבעי הדגלים אשר הונפו על ספינות הברית. דגל הפסים הונף לראשונה בשנת 1691 כדגלה של ברמן.

ב-21 בנובמבר 1891 הוכר הדגל באופן רשמי כדגל ברמן בארבע גרסאות לשימוש. הגרסה הראשונה כללה את דגל הפסים החלק לשימוש האזרחים, השנייה כללה גרסה מוקטנת של סמל ברמן במרכז שדה לבן, השלישית כללה את הגרסה המלאה של הסמל (לשימושם של מוסדות המדינה) והרביעית הוסיפה עוגן כחול לקנטון הגרסה המדינית לשימוש צי הסוחר של ברמן.

עם סיומה של מלחמת העולם השנייה והקמתן המחודשת של המדינות הגרמניות, הוכר הדגל כדגל המדינה בחוקת ברמן תחת סעיף 68.

את הדגלים המושחתים בסמל ברמן רשאים להניף כל האזרחים אך בדרך כלל הם בשימוש רשמי של הרשויות המדיניות.

## ראו גם
* סמל ברמן

## קישורים חיצוניים

* 
* דגלה וסמלה של ברמן באתר ממשלת ברמן 

ברמן
קטגוריה:ברמן (מדינה)
ברמן
ירושלים החדשה (אמנים)

[שמאל|ממוזער|250px|ירושלים החדשה, הקומונה הירושלמית שליד בצלאל. [אירה יאן יושבת משמאל, בלבן. עוד בתמונה: רחל ינאית בן-צבי (עומדת מימין), בוריס שץ (לידה), יצחק בן-צבי (יושב מימין).]]

"**ירושלים החדשה**" הייתה כינוייה של חבורה שגובשה בירושלים ב-1908 ביוזמתו ובהנהגתו של בוריס שץ, מייסד בית הספר לאמנות בצלאל. ש"ץ אסף סביבו אמנים ואנשי רוח במטרת הקבוצה הייתה ליצור "ירושלים חדשה שתהיה מקום של השראה ומקדש ליצירה תרבותית ואמנותית", ברוח ערכי תנועת האמנויות והאומנויות.

## ירושלים החדשה (1908-1918)

בשנת 1908 עם הקמת הקומונה בסג'רה והקמת ארגון השומר, עברו חלק גדול של חברי קומונת הסתתים לגליל. בין הסיבות לעזיבת ירושלים היה הקושי במציאת פרנסה בעיר, והקושי בהתארגנות במסגרת הקומונה בסביבה עירונית. מנגד הצטרפו לקבוצה בירושלים יצחק בן-צבי, שהיה מזכיר מפלגת פועלי ציון בארץ ישראל ונודע בכינוי המפלגתי 'אבנר', ורחל ינאית. עם המעבר של בצלאל למשכנו הקבוע, הושכר המבנה בשכונת החבשים לחברי הקומונה ו'המחצלת של אבנר' הפכה למקום מפגש והתכנסויות של צעירים בני העלייה השנייה, ודמויות כמו הציירת אירה יאן, בני הזוג ד"ר נפתלי וד"ר חנה וייץ, יהושע ברזילי, מנהל סניף בנק אפ"ק בירושלים, אליעזר בן-יהודה, אברהם לונץ, יהודה בורלא ועוד מבני היישוב הישן, אשר תהו על קנקנם של בני העלייה השנייה וראו בהם בעלי ברית לחידוש פני ירושלים.

אנשי קבוצת ירושלים החדשה היו סוציאליסטים והיוו את עמוד השדרה של סניף פועלי ציון בירושלים, ששץ עמד בראשו. אחת מפעולותיהם הראשונות הייתה הקמת איגוד מקצועי לפועלי הבניין ולפועלי הדפוס היהודים וקימומם לשביתה בת חודש בבתי הדפוס בירושלים לאחר שפועל דפוס הוכה, דבר שלא היה נדיר. הייתה זו שביתת הפועלים היהודים הראשונה בארץ ישראל. חברי הקבוצה זאב אשור, יצחק בן-צבי, רחל ינאית ודוד בן-גוריון (אשר הגיעו לשם כך לירושלים מהגליל) היו הדמויות המרכזיות בהקמת עיתון "האחדות" - עיתון מפלגת 'פועלי ציון', והקמת בית הדפוס הקואופרטיבי "דפוס אחדות".

מפעל חשוב נוסף של בני החבורה היה הקמת הגימנסיה העברית רחביה. יוזמי הגימנסיה היו שץ, אירה יאן, יהושע ברזילי וחנה ונפתלי וייץ. מפאת מחסור במורים הם ביקשו מיצחק בן-צבי ורחל ינאית להיות בין המורים הראשונים שם. בתיה לישנסקי, אחותה הצעירה של רחל ינאית; בתה של אירה יאן ובתם של הזוג וייץ היו לתלמידותיה.

שץ תכנן עבור הקבוצה גם תוכנית התיישבות בשכונה בירושלים בה יחיו יחדיו אמנים ופועלים, בשם "נווה בצלאל". השכונה אומנם קמה ב-1924 (רחוב נרקיס בירושלים כיום), אך לא אכלסה את בני החבורה המקורית. מלחמת העולם הראשונה הפיצה את חברי החבורה לכל עבר וגרמה לפירוקה.

## לקריאה נוספת
* עת־מול גיליון 186, מרס 2006, שהוקדש לכבוד 100 שנה ל"בצלאל" ונקרא **ירושלים החדשה: אמנים, ציונים וסוציאליסטים בירושלים של ראשית המאה ה-20** ובו, בפרט:
:* נירית שלו כליפא, **[https://web.archive.org/web/20120924131756/http://schatz.co.il/node/925 ירושלים החדשה]**
:* ראובן גפני, **חלום אמנותי יישובי: שכונת נוה בצלאל**

## קישורים חיצוניים
*
* "ירושלים החדשה" תערוכת הקומונה של בצלאל
* מאמר מאת דן יהב על דיירי רחוב בצלאל בירושלים ו"קומונת בן צבי" בתוך עלון לרכז הטיולים, מנהל חברה ונוער, משרד החינוך 

## הערות שוליים

קטגוריה:ירושלים: היסטוריה
קטגוריה:ישראל: אמנות
קטגוריה:בצלאל, בית מדרש לאמנות ולמלאכות-אמנות
קטגוריה:אמנים ישראלים
קטגוריה:קומונות
טלאל חמיה

**טלאל חַמִיָה** (בערבית: **طلال حميّة**; נולד בין השנים 1952–1960) הוא טרוריסט לבנוני, מפקד "יחידה 910" בחזבאללה המבצעת פיגועי טרור מחוץ ללבנון. שימש כסגנו של עימאד מורנייה עד שהלה נהרג בהתנקשות.

לפי דיווח בעיתון המצרי "אל-אהראם" מ-14 באפריל 2009, חמיה מונה בידי סגן מזכ"ל חזבאללה, נעים קאסם, לראש הזרוע הצבאית של הארגון במקומו של מורנייה. דיווח דומה פורסם גם בשבועון הלבנוני "א-שיראע". נחשב למחבל עולמי שהוכרז באופן מיוחד, המבוקש בארצות הברית.

## ביוגרפיה
### רקע
חמיה נולד ב־27 בנובמבר 1952 בכפר  במחוז בעלבכ-אלהרמל שמדרום לעיר בעלבכ.

### בחזבאללה
בחזבאללה, חמיה היה אחראי על ביצוע פיגועי טרור מחוץ ללבנון. כמו כן סייע למיליציות שיעיות שלחמו נגד כוחות ארצות הברית בעיראק בעשור הראשון של המאה ה-21. לפי דו"ח מודיעין אמריקני, חמיה היה קשור להתארגנות של חזבאללה בערב הסעודית, שלה מיוחס פיגוע נגד חיילים אמריקנים ב-1996 (בו נהרגו 19 חיילים). בעקבות הפיגוע בבניין הקהילה היהודית בארגנטינה ב-1994, הוקלט חמיה בשיחה עם מוע'ניה כשהוא מביע שמחה על הצלחת "הפרויקט שלנו בארגנטינה", ולועג למערכת הביטחון הישראלית על כך שלא הצליחה למנוע את הפיגוע. ערוץ 10 דיווח ב-2004, לאחר שחרורו של אלחנן טננבוים משבי חזבאללה, כי טננבוים עמד בקשר עם חמיה, שלפי אותו דיווח שימש באותה תקופה כמפקד המודיעין של הארגון. באפריל 2011 דיווח ערוץ 2 כי חמיה עומד בראש מנגנון הפיגועים בחו"ל של חזבאללה. עוד פורסם כי במנגנון פעילים אחמד אל-פאיד, המשמש כסגנו, ונאג'ם א-דין, מומחה מטענים וקצין החבלה של חזבאללה, וכי המנגנון הזה עוסק כל העת בניסיון להוציא אל הפועל פיגוע נקמה על חיסול עימאד מורנייה. טלאל חמיה הוא האחראי לפיגוע באוטובוס בבורגס ב-18 ביולי 2012.

ארגוני ביון רבים במערב מעריכים שחמיה צבר ניסיון מבצעי רב במהלך מלחמת האזרחים בסוריה, ושהוא האיש האמון בארגון על הפקת הלקחים ממלחמת לבנון השנייה.

ב־13 בספטמבר 2012 מחלקת המדינה של ארצות הברית הגדירה אותו כמחבל עולמי שהוכרז באופן מיוחד. באוקטובר 2017 נחשף שארצות הברית מציעה פרס של 7 מיליון דולר על מידע שיוביל ללכידתו.

## קישורים חיצוניים
* 
* 

## הערות שוליים

קטגוריה:טרוריסטים לבנונים
קטגוריה:פעילי חזבאללה
קטגוריה:מחבלים עולמיים שהוכרזו באופן מיוחד
קטגוריה:לבנונים שנולדו במאה ה-20
דגל מקלנבורג-מערב פומרניה

**דגל מקלנבורג-מערב פומרניה** הוא דגלה של המדינה הגרמנית מקלנבורג-מערב פומרניה. הוא כולל שלושה פסים אופקיים כחול-לבן-אדום כאשר הפס הלבן חצוי במרכזו בפס צהוב. לדגל קיימת גרסה לשימוש ממשל המדינה המושחתת בראש של שור שחור ומוכתר ובגריפון אדום.

הדגל אושר בידי ממשלת מקלנבורג-מערב פומרניה בחוק הסמלים הלאומיים של המדינה מה-29 בינואר 1991 עם נפילתה של חומת ברלין ואיחודה של גרמניה.

בחירת הצבעים לדגל נובעת מאיחוד בין צבעי מקלנבורג (אדום-צהוב-כחול) לבין צבעי מערב פומרניה (כחול ולבן).

## ראו גם
* סמל מקלנבורג-מערב פומרניה

## קישורים חיצוניים

* 
* ממשלת מקלנבורג-מערב פומרניה - חוק הסמלים הלאומיים של המדינה (29 בינואר 1991)

מקלנבורג-מערב פומרניה
קטגוריה:מקלנבורג-מערב פומרניה
נבחרת אזרבייג'ן בכדורסל

**נבחרת אזרבייג'ן בכדורסל** היא נבחרת הכדורסל הלאומית של אזרבייג'ן. הנבחרת הוקמה בשנת 1991 בעקבות היפרדותה של אזרבייג'ן מברית המועצות והיא אחת הנבחרות החלשות ביותר באירופה. 

הנבחרת מעולם לא העפילה לטורניר אליפות אירופה בכדורסל או לכל טורניר משמעותי אחר. 
בשנת 2003 השתתפה אזרבייג'ן לראשונה במוקדמות אליפות אירופה וספגה תבוסות קשות בכל ששת משחקיה.
כיום הנבחרת שייכת לדרג ב' של הנבחרות האירופאיות.

## כל אליפויות אירופה
* 2003 - לא העפילה
* 2005 עד 2009 - לא השתתפה
* 2011 - דרג ב'
* 2013 - לא העפילה
* 2015 עד 2022 - לא השתתפה

## הערות שוליים

אזרבייג'ן
קטגוריה:אזרבייג'ן: ספורט
קווינטוס לוליוס אורביקוס

**קווינטוס לוליוס אורביקוס** (בלטינית: **Quintus Lollius Urbicus**), היה מצביא רומאי בשירות הקיסרים אדריאנוס ואנטונינוס פיוס. בין יתר תפקידיו נשלח יחד עם יוליוס סוורוס לדכא את מרד בר כוכבא (132-136 לספירה).

הוא היה טריבון צבאי בכיר בלגיון השנים עשר פולמינטה בגרמניה העילית, קוואיסטור, לגאטוס של הפרוקונסול בפרובינקיה אסיה, טריבון הפלבס ופראיטור. בשני התפקידים האחרונים היה מועמדו של הקיסר אדריאנוס. לאחר מכן פיקד על הלגיון העשירי "גאמינה" שהוצב בפאנוניה.

כשפרץ מרד בר כוכבא, נשלח ליהודה בראש כוח עצמאי כלגאטוס של הקיסר. על השתתפותו בדיכוי המרד זכה בעיטור הצבאי "האסטה פורה" (Hasta pura, מילולית: ה"רומח הטהור") ובנזר זהב. ההיסטוריון ורנר אק טוען, כי היה מפקד הלגיון העשירי 'גמינה', ובא בלווית כוחות עזר נוספים יחד עם סוורוס לדכא את המרד ביהודה. הוא מסתמך על כתובת הוקרה לטריבון הצבאי של לגיון זה, סקסטוס אטיוס סנקיו (Sextu) Attius Senecio), שקיבל אות הצטיינות על חלקו בדיכוי המרד כאשר פיקד על כוחות עזר שבאו עם הלגיון.

אחרי המרד נבחר קווינטוס לוליוס לקונסול, וזמן מה אחר כך למושל הפרובינקיה גרמניה תחתית. בשנת 138 מינה אותו הקיסר אנטונינוס פיוס, יורשו של אדריאנוס, למושל בריטניה.

## לקריאה נוספת

## קישורים חיצוניים

## הערות שוליים

קטגוריה:רומאים בתקופת הקיסרות
קטגוריה:קונסולים בקיסרות הרומית
קטגוריה:נציבים רומאים בבריטניה
הוואה ברזילאית

**הוואה ברזילאית** (שם מדעי: *Hevea brasiliensis*; קרויה גם **עץ הגומי** ולעיתים גם קאוצ'וק) היא עץ המהווה את המקור העיקרי לגומי טבעי.

## היסטוריה
ההוואה הברזילאית גדלה פרא ביערות ברזיל, באגן האמזונאס, בעיקר מדרום לנהר. השימוש בעץ היה ידוע לאינדיאנים בני המקום והם יצרו מוצרים שונים מהלטקס. חוקר הטבע הצרפתי שארל מארי דה לה קונדמין (Condamine) הבחין בעץ ובאופן שימושו וכבר ב-1745 הביא כמות קטנה מהלטקס לאירופה ופרסם מחקר מקיף אודותיו. ב-1770 הובא הגומי לראשונה לאירופה, כחומר גלם למחקים.

עם המצאת הגיפור על ידי צ'ארלס גודייר ב-1839 הלך וגדל השימוש בגומי, שהביא לשגשוג כלכלי בברזיל ונטיעת מטעי גומי, במסגרת "בום הגומי", בין השנים 1879 ל-1912. ערים כמנאוס, בלם ופורטו וליו שגשגו וצמחו באותה תקופה. באגן האמזונאס צמחו טייקונים של גומי, שנעשו לעשירים מופלגים. אחד מהם, חוליו אראנה, שלט על מטעים בשטח של קרוב ל-30,000 קמ"ר. העובדים בתעשייה זו חוו עבודה בתנאים קשים ובתשלום מינימלי.

יצוא זרעי עצי ההוואה הברזילאית מברזיל נאסר, אולם קצינים בריטיים הצליחו להבריח מספר זרעים וזרעו אותם במושבות במזרח הרחוק. עם התבגרות המטעים בראשית המאה ה-20 קמה לראשונה תחרות לגומי הברזילאי.

## תיאור העץ
ממוזער|250px|איסוף לטקס באמצעות ניקוזו מחתך בקליפת העץ.

ההוואה הברזילאית משתייכת למין הוואה, ממשפחת החלבלוביים. חשיבותה הכלכלית העיקרית נובעת משרף הלטקס, נוזל חלבי לבנבן, המצוי בעיקר בשיפת העץ, וממנו מייצרים גומי. אזור הגידול של ההוואה הברזילאית הוא באקלים טרופי - בעיקר ביערות הגשם של ברזיל, והיא איננה סובלת קרה או כפור. החל מראשית המאה ה-20 מגדלים את העץ גם באזורים הטרופיים של דרום-מזרח אסיה - בתאילנד, וחצי האי המלאי. בטבע מגיעים העצים עד לגובה של יותר מ-40 מטרים, אולם במטעים מוגבל גובהם לכ-24 מטר, שהוא הגובה האופטימלי לייצור הלטקס. בטבע גדלים העצים בצפיפות נמוכה של כ-28 עצים בקילומטר רבוע.

## איסוף הלטקס
כאשר העצים הם בני שש שנים ניתן להתחיל באיסוף הלטקס. חתכים מתבצעים בניצב לעורקי הלטקס שבעץ, תוך פגיעה מינימלית בעץ עצמו. את השרף אוגרים בדליים קטנים הנתלים מתחת לחתכים אלה.

## שימושים נוספים
להוואה הברזילאית שימוש גם כעץ לרהיטים. שימוש זה נחשב כידידותי לסביבה מאחר שהוא אינו כרוך בכריתת עצים, שכן באלו נעשה שימוש רק לאחר שסיימו את תפקידם כיצרני לטקס.

## ראו גם
*קאוצ'וק

## קישורים חיצוניים

* 

## הערות שוליים

קטגוריה:חלבלוביים
קטגוריה:עצי יער האמזונאס
קטגוריה:ברזיל: עצים
מטא-דאטה

**מֵטָא דָאטָה** (באנגלית: **Metadata**), בעברית **מֵטָא-נתונים**, הוא "**מידע אודות המידע**". מקור הקידומת מטא בשפה היוונית, ומשמעותה עשויה להיות: "על", "אחרי", "מעבר". הקידומת Meta עשויה לתאר גם משהו שהוא מעל המושג העוקב את קידומת זו, למשל: "מטאפיזי" הוא משהו שמעל לפיזי. באופן דומה המטא דאטה הוא מעל לנתונים, כלומר: מתאר את התכונות של הנתונים ברמת הפשטה גבוהה יותר.

באמצעות המטא דאטה ניתן לאתר זהות מופעים שונים של נתונים המאוחסנים במקומות שונים (למשל: מסדי נתונים מסוגים שונים, קבצים שונים). במקרים רבים מימוש סכימות של Metadata נעשה במערכות מחשוב מודרניות באמצעות XML. נעשה שימוש שכיח לייצוג מטא דאטה גם בשפות SGML מבוססות תגיות אחרות. כמו כן קיימים מוצרי תוכנה ייעודיים לטיפול במטא דאטה הנקראים Metadata Repositories.

מידע על מידע מתייחס בדרך כלל למערכות מחשוב אבל יכול להתייחס גם לעולמות תוכן אחרים. 
השימוש הנפוץ במטא דאטה הוא לצורך חיפוש: באמצעות המטא דאטה מחפשים פריטים התואמים אותו, למשל: חיפוש דפים באינטרנט שהכותרת שלהם כוללת נושא מסוים, אבל קיימים שימושים רבים אחרים כגון: הדפסה של מדריכים לפי נושאים, הפקת סטטיסטיקות של שימוש בפריטים לפי מאפיינים. שימושים נוספים למטא דאטה הם במסגרת מימוש ארכיטקטורות כלל ארגוניות (Enterprise Architectures) כגון: SOA, תפיסות מתקדמות בניהול מידע בארגון, כגון: EII ומודלים מתקדמים של טכנולוגיות Web.

## דוגמאות לשימוש במטא דאטה
* **סכמה של מסד נתונים** – מהווה מידע על המידע הנמצא במסד הנתונים ולכן הסכמה עצמה היא סוג של מטא דאטה.
* **ספר** – מטא דאטה הוא שם הסופר, שם הספר, מספר ISBN, נושא הספר, סוגה (ז'אנר) של הספר, שם ההוצאה, שנת ההוצאה, מחיר. במימוש אפליקציה ממוחשבת של ספרייה עשוי להיעשות שימוש בנתוני המטא דאטה, למשל: לצורך חיפוש ספר.
* **צילום** – נתונים כמו התאריך, מיקום GPS, זמן הצילום, צבעים, נתוני כוון המצלמה כגון: מרחק, הגדלת התמונה ועוד.  במצלמות דיגיטליות כל זה עשוי להישמר כמטא דאטה הניתן להעברה לאמצעי ממוחשב.
המאמר של טים ברי מבהיר את המושג באמצעות דוגמאות מעולמות תוכן שונים להן מטא דאטה משותף.
* באינטרנט **[[Resource Description Framework]]** או בראשי תיבות **[[RDF]] ** היא מסגרת לתיאור ולהחלפה של מטא דאטה.
* תפיסות חדשניות כמו ווב סמנטי (Semantic Web) מבוססות על מטא דאטה.

## ראו גם
* שפת תגיות
** XML
** HTML
* ארכיטקטורה מוכוונת-שירותים
* אינטגרציית מידע ארגונית
* תוכנה להסרת metadata
* קטלוג (ספרנות)

## קישורים חיצוניים

* RDF and Metadata TiM Bray, 1998 
* Understanding metadata, NISO, 2004 
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מידע
קטגוריה:טכנולוגיות מידע
מושל גיברלטר

**מושל גיברלטר** **והמפקד העליון של גיברלטר** הוא הנציג של המונרכיה הבריטית בטריטוריה הבריטית מעבר לים גיברלטר. המושל ממונה על ידי המונרך הבריטי בהמלצת ממשלת הממלכה המאוחדת.

המושל משמש כראש הטריטוריה דה פקטו ואחראי על מינוי ראש השרים ואישים נוספים בממשלה של גיברלטר לאחר בחירות בטריטוריה. המושל אחראי גם להגנתה וביטחונה של הטריטוריה.

## רשימת מושלי גיברלטר

## קישורים חיצוניים

*
קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:גיברלטר: ממשל
רוסינית

**רוּסִינית** (**руська бесіда**, **Русиньскый язык**) היא שפה סלאבית המדוברת על ידי הרוסינים, קבוצה אתנית החיה בהרי הקרפטים במערב אוקראינה ובמזרח סלובקיה.

גישתה הרשמית של ממשלת אוקראינה (ובעבר בברית המועצות כולה) היא לראות את השפה כניב של השפה האוקראינית ולא כלשון בפני עצמה. עם זאת, הרוסינית נבדלת מן האוקראינית באוצר המילים ובמורפולוגיה, ומכילה שרידים השייכים לרובד ארכאי יותר בהתפתחות השפה האוקראינית, הקרובים יותר ללשון הסלאבונית של ימי הביניים. כמו כן קיימות ברוסינית מילים רבות ממקור הונגרי וגרמני, בשונה משאר השפות המזרח-סלאביות.

הרוסינית נכתבת באלפבית הקירילי, ומספר דובריה כיום (2009) מוערך ביותר מ-610,000 נפש.

## היסטוריה
החל מאמצע המאה ה-19 ועד לאמצע המאה ה-20 היו קיימים בין הרוסינים שלושה זרמים באשר לשפת התרבות המועדפת. היו שפעלו להחדרת הרוסית הספרותית הגבוהה, היו שבחרו באוקראינית, והקבוצה השלישית פעלה לעיצוב השפה הרוסינית עצמה על בסיס הניבים העממיים. לאחר מלחמת העולם השנייה הוכרה בצ'כוסלובקיה, פולין והקרפטים הסובייטיים רק האוקראינית כשפת הרוסינים. לעומת זאת, בוויבודינה נקבעה הרוסינית כשפה ספרותית בפני עצמה עוד ב-1920. בשנת 1923 יצא לאור ספר הדקדוק הרוסיני הראשון, בעריכת גבריאיל קוסטלניק. ב-1924 הוקם העיתון הרוסיני הראשון – 'רוסקי נוביני' (חדשות הרוסינים). בשנות ה-90 של המאה העשרים חלה התעוררות בתקומת הרוסינית בפולין והקרפטים.

## קישורים חיצוניים

* דו-שבועון של רוסינים בסלובקיה (רותנית וסלובקית)

קטגוריה:ערכים שבהם תבנית בריטניקה אינה מתאימה
קטגוריה:שפות סלאביות
קטגוריה:שפות
נבחרת איסלנד בכדורסל

**נבחרת איסלנד בכדורסל** היא נבחרת הכדורסל הלאומית של איסלנד. 

הנבחרת העפילה לראשונה בתולדותיה לטורניר אליפות אירופה בכדורסל בשנת 2015, אך הפסידה בכל משחקיה בטורניר וכך קרה גם באליפויות שנערכו בשנת 2017 ובשנת 2025.

## כל אליפויות אירופה

## הערות שוליים

איסלנד
קטגוריה:נבחרות איסלנד
דו-תור

**דו-תור** (אנגלית: **Double-Ended Queue**), הוא מבנה נתונים מופשט הדומה לתור אך מאפשר הכנסה והוצאה של ערכים משני צידיו. ניתן להגדיר גרסה של דו-תור המאפשרת הכנסה משני צידי התור אך הוצאה רק מראשו, או דו-תור המאפשר הכנסה רק מהזנב והוצאה משני הצדדים.
 
בדומה לתור רגיל, ניתן לממש דו-תור באמצעות רשימה מקושרת דו-כיוונית או באמצעות מערך. הפעולות המוגדרות על מבנה הנתונים מתבצעות בסיבוכיות קבועה של \ O(1).

ניתן להשתמש בדו-תור במקומות בהם נדרש מימוש של תור רגיל אך יש לאפשר הכנסה מיידית של נתונים כך שיופיעו בראש התור או כאשר יש צורך להוציא לעיתים נתונים שבזנב לפני העברתם ליעד.

קטגוריה:מבני נתונים
עמודי הרקולס

[שמאל|ממוזער|200px|[סמל ספרד בו משמשים העמודים כתומכים במגן]]
[שמאל|ממוזער|250px|עמודי הרקולס כסמלו האישי של המלך [קרל החמישי, קיסר האימפריה הרומית הקדושה|קרל החמישי]]
**עמודי הרקולס** (לטינית: **Columnae Herculis**, יוונית: **Ηράκλειες Στήλες**) הוא השם שניתן בעת העתיקה לשני צוקים בכניסה למצר גיברלטר, שסימלו את קצה העולם שהיה מוכר אז. העמוד הצפוני הוא צוק גיברלטר השוכן בטריטוריה הבריטית שמעבר לים גיברלטר, ועל תואר העמוד הדרומי מתחרים הר אצ'ו בסאוטה וג'בל מוסא השוכן במרוקו.

## מקור השם
על פי המסופר במיתולוגיה היוונית, הוטלו על הרקולס 12 משימות על מנת לכפר על חטאו - רצח אשתו הראשונה ושלושת ילדיו. משימתו העשירית הייתה לקחת מגריאון, ענק בעל שלושה גופים הדבוקים זה לזה במותניהם אשר ישב באי אריתיה, את עדר הפרות האדומות אשר אותם רעה עבורו אוריטיון בעזרת אורתוס כלבו, ולהביאו למיקנה. מסע זה, אשר הביא את הרקולס לגבולו המערבי של העולם הידוע, סימן את הנקודה המערבית ביותר במסעו של הרקולס.

### על פי הרומאים
על פי מספר מקורות רומיים, מסעו של הרקולס הביא אותו אל ההרים אשר בעבר היו הטיטאן אטלס, ובמקום לטפס על ההרים פרץ לו הרקולס מעבר דרכם בעזרת כוחותיו העל-אנושיים, וכך חיבר למעשה בין האוקיינוס האטלנטי לים התיכון ויצר את מצר גיברלטר.

## העמודים כשער
העמודים מופיעים כהתקן הרלדי ומשמשים כתומכים בסמל ספרד. מקורם בשלט האצולה של קרל החמישי שמלך בספרד. המוטו "PLUS ULTRA" (לטינית: עוד מעבר) המופיע על העמודים, שמקורו גם הוא במלך קרל, מסמל את הרצון לראות העמודים כשער לעולם החדש ולא ככניסה לים התיכון, כמו גם את מעמדה של ספרד כאימפריה באותם הימים.

## המקור הפיניקי
הרקולס הוא מקבילו היווני של האל הפיניקי מֶלְקַרְת (שנקרא גם בעל-צור), שבחזית מקדשו בצור עמדו שני עמודים כמו במקדש שלמה בירושלים, שאותו בנו הצורים (מלכים א ז, יג-כו). לפי ההיסטוריון היווני הרודוטוס, העמודים היו בנויים האחד מזהב טהור והשני מאבן איזמרגד (ברקת). הפיניקים היו הראשונים שהקימו מושבות סחר ימי בספרד כבר באלף השני לפני הספירה. בקדיס שבספרד עמד מקדשו של מלקרת ובחזיתו שני עמודי ברונזה. העיר נוסדה על ידי הפיניקים ב-1200 לפני הספירה.

## קישורים חיצוניים
* 

## הערות שוליים

קטגוריה:גיברלטר: גאוגרפיה
קטגוריה:מטענים הרלדיים
קטגוריה:מקומות במיתולוגיה היוונית
גוסטב קייבוט

שמאל|ממוזער|160px|גוסטב קייבוט, 1878
**גוּסְטָב קֵייבּוֹט** (בצרפתית: **Gustave Caillebotte**; 19 באוגוסט 1848 – 21 בפברואר 1894) היה צייר צרפתי מזרם האימפרסיוניזם.

## ביוגרפיה
גוסטב קייבוט נולד בפריז למשפחה מהמעמד העליון. אביו ירש סכום כסף גדול ואף היה איש עסקים אמיד בזכות עצמו, שהתאלמן פעמיים לפני שנשא לאשה את אמו של גוסטב קייבוט. עוד בילדותו של גוסטב קייבוט, נהגה משפחתו לנפוש בבית קיט בחודשי הקיץ, דבר המתבטא ברבים מציוריו.

בעידוד משפחתו סיים בשנת 1868 לימודי משפטים ובשנת 1870 קיבל רישיון לעסוק בעריכת דין. בנוסף היה מהנדס בהכשרתו, ובמהלך מלחמת צרפת–פרוסיה שירת כקצין במשמר הלאומי הצרפתי.

## מאפייני יצירתו
לאחר המלחמה החל קייבוט לבקר בסטודיו של הצייר לאון בונה (Léon Bonnat) בפריז, החל ללמוד אצלו אמנות והצטרף לקבוצת האימפרסיוניסטים. את ציורו המפורסם ביותר רחוב בפריז; יום גשום צייר בשנת 1877. 

ב-1888 התיישב בפטי ג'נווייה שעל גדות הסיין, שם התגורר קלוד מונה. שני הציירים היו שותפים לאהבת הגינון, הפריחה והטבע. למרות השתייכותו של גוסטב קייבוט לזרם האימפרסיוניסטי, בציוריו ישנה גם השפעה חזקה של הריאליזם. קייבוט צייר ציורים המתארים מראות בתוך בתים: בני משפחה, דיוקנאות, אכילה סביב שולחן, נגינה בפסנתר, קריאה, תפירה ועוד, והן ציורים המתארים נופים עירוניים ונופי טבע.

ב-1893, שנה לפני מותו, הציג קייבוט 26 ציורי פרחים וטבע דומם בגלריית ווינדשטיין.

## גלריית תמונות

קובץ:Gustave Caillebotte - The Floor Planers - Google Art Project.jpg|משייפי הפרקט
Gustave Caillebotte - The Orange Trees - Google Art Project.jpg|עצי התפוזים
G. Caillebotte - L'Yerres, pluie.jpg| גשם
קובץ:'On the Pont de l’Europe', oil on canvas painting by Gustave Caillebotte, 1876-77, Kimbell Art Museum.jpg|על גשר אירופה
Gustave Caillebotte Richard Gallo and his Dog at Petit Gennevilliers.jpg|איש וכלבו
Gustave Caillebotte - La leçon de piano.jpg|שיעור פסנתר
G. Caillebotte - Baigneur s'apprêtant à plonger.jpg|שחיין עומד לצלול
Gustave Caillebotte, Petit bras de la Seine, effet d'automne. 1890.jpg|אחד מערוצי נהר הסן בסתיו
G. Caillebotte - Jeune homme à la fenêtre.jpg| איש צעיר ליד החלון
Gustave Caillebotte - Paris Street; Rainy Day - Google Art Project.jpg| רחוב בפריז; יום גשום
Gustave Caillebotte - Maisons à Argenteuil.jpg| בתים בארז'נטיי


## לקריאה נוספת

* Marrinan, Michael, **Gustave Caillebotte: Painting the Paris of Naturalism, 1872–1887**, Getty Research Institute; 1st ed., 2017. 


## קישורים חיצוניים

* 
* 
* 

קטגוריה:אישים הקבורים בבית הקברות פר לשז
קטגוריה:ציירים צרפתים
קטגוריה:צרפתים שנולדו ב-1848
קטגוריה:צרפתים שנפטרו ב-1894
אנדרטת חטיבה 37

שמאל|ממוזער|250px|קיר ההנצחה באנדרטת חטיבה 37
250px|ממוזער|שמאל|טנק צנטוריון בחניון אנדרטת חטיבה 37
**אנדרטת חטיבה 37** היא אנדרטה על גבעה בצד כביש מירון-צפת, ליד קדיתא, לזכר חללי חטיבת השריון 37.

## הקמה
האנדרטה הוקמה בקרבת יערות עין זיתים במקום בו נערכה החטיבה בתקופת ההמתנה לפני פרוץ מלחמת ששת הימים. את פסל האנדרטה יצרה הפסלת דינה ניר–אבן-טוב מקיבוץ שער העמקים, שבעלה עודד, איש הסיירת של החטיבה, נהרג בקרב בשכם. האנדרטה נחנכה ב-12 ביוני 1969, בטקס בנוכחות דוד אלעזר.

האנדרטה, המתנשאת לגובה 9 מטר, ניצבת על גבעה הצופה מזרחה על צפת ומערבה על הר מירון. היא עשויה ממוטות מתכת היוצרים את האות שי"ן המסמלת את המילים **ש**שת הימים, **ש**ריון, **ש**לום, **ש**מע ישראל ו**ש**די המופיעה בכל מזוזה.

בסמוך לאנדרטה נמצא קיר הנצחה מאבני המקום ועליו חקוקים שמות 173 חללי החטיבה בכל מלחמות ישראל, ובהן מלחמת סיני (24 נופלים), ששת הימים (27 נופלים) ומלחמת יום הכיפורים (84 נופלים) שבה נלחמה החטיבה ברמת הגולן וספגה אבדות כבדות. על לוח אבן חקוקות המילים  אשר נאמרו במקור בהספד בעל אותו שם שנשא מפקד חטיבה 7, שמואל גונן (גורודיש), לזכר חללי החטיבה שנפלו במלחמת ששת הימים.

למרגלות האנדרטה הוקם חניון ובו טנק צנטוריון. גן הזיכרון נחנך בשנת 1984 בעת ציון 30 שנה לחטיבה.

אפשר להגיע למקום בדרך נוף מירון-עין זיתים היוצאת כ-350 מטר מזרחית לצומת מירון. מהחניון עולים במדרגות לאנדרטה כשבצידי הדרך תיאורים של הקרבות השונים בהם השתתפה החטיבה.

## לקריאה נוספת
*צבי אילן, **78 טיולים ברחבי ישראל**, הוצאת עם עובד, 1975

## קישורים חיצוניים

* 
* דרך נוף מירון עין זיתים ואנדרטת השריון באתר e- ירוק
* אנדרטת חטיבה 37 באתר "יד לשריון"

## הערות שוליים

קטגוריה:אנדרטאות חטיבתיות בישראל
חטיבה 37
חטיבה 37
קטגוריה:עוצבת ראם